કેન્દ્ર સરકારના ઘેર બેઠા ગંગાજળ પ્રોજેક્ટ હેઠળ ગઈ કાલથી અમદાવાદની મૂખ્ય 3 હેડ પોસ્ટ ઓફિસમાં ગંકગાજળનું વેચાણ શરૂ કરાયું છે 200 અને 500 એમએલના પેકિંગમાં બોટલમાં તેનું વિતરણ થઈ રહ્યું છે. અમદાવાદની 115 તમામ પોસ્ટ ઓફિસમાં ક્રમશઃ ટૂંક સમયમાં ગંગાજળ મળતું થઈ જશે તેવું નવરંગપુરા પોસ્ટ ઓફિસના સિનિયર હેડ પોસ્ટ માસ્ટર એ આર શાહે જણાવ્યું હતું હાલમાં પોસ્ટ ઓફિસથી હરદ્વાર-ઋષિકેશનું ગંગાજળ ખરીદવામાં આવે તો તેની કિંમત નાની બોટલ રૂ 15 અને મોટી બોટલના રૂ 22 ચાર્જ લેવાય છે કોઈપણ વ્યક્તિએ પોસ્ટ ઓફિસ ધક્કો નહીં ખાવો હોય તો ઓન લાઈન રજિસ્ટ્રેશન ઓર્ડર કરવાથી ઘેર બેઠા ટપાલી ગંગાજળની ડિલિવરી કરી જશે જો કે તેના માટે પેકિંગ ચાર્જ અને પોસ્ટલ ચાર્જ ખરીદનારે ચૂકવવો પડશે. અોનલાઈન સુવિધા અા અઠવાડિયામાં જ ચાલુ કરી દેવાશે.